มันเป็นตุ่มบวมขึ้นมาค่ะไม่เจ็บเลยด้วย แข็งๆหน่อยเจ็บแค่ตรงที่เจาะค่ะตรงตุ่มไม่เจ็บเลย
สวัสดีค่ะ ตุ่มบวมที่ขึ้นบริเวณที่เจาะหู แข็งๆ น่าจะเป็น แผลเป็นชนิดนูน หรือคีลอยด์ ซึ่งจะเป็นตุ่มนูนที่มีสีออกแดงอมม่วง หากเพิ่งเป็นไม่นาน มักจะคลำได้ค่อนข้างนิ่ม แต่หากเป็นนานแล้ว ก้อนมักแข็ง และมักมีอาการคันร่วมด้วย แต่ไม่ได้ทำให้เจ็บ หรือปวดนอกจากนี้ ตุ่มบวมที่หู อาจเกิดจากสาเหตุอื่นๆ อีก เช่น- ต่อมน้ำเหลืองโต โโยก้อนมักจะอยู่ที่หลังใบหู คลำได้แข็งเล็กน้อย และมักกดเจ็บ ซึ่งจะเกิดจากการติดเชื้อบริเวณใกล้เคียง เช่น แผลที่เจาะหูอักเสบติดเชื้อ มีแผลบริเวณหนังศีรษะ หรือหูชั้นนอกอักเสบ เป็นต้น- ก้อนซีสต์หรือก้อนถุงน้ำ แต่ก้อนจะคลำได้ค่อนข้างนิ่ม ขยับได้เล็กน้อยกดไม่เจ็บ ไม่ปวด- เนื้องอกของผิวหนังหรือเนื้อเยื่อใต้ผิวหนัง ก้อนอาจมีลักษณะนิ่มหรือแข็ง อาจเจ็บหรือไม่ก็ได้ ขึ้นกับแต่ละชนิดหากตุ่มบวมไม่หายไป แนะนำควรไปพบแพทย์เพื่อตรวจว่าเกิดจากสาเหตุใด และจะได้รักษาให้ตรงกับสาเหตุค่ะ